પોલીસ અધિક્ષક ચૈતન્ય મંડલિકની સૂચના આધારે સોમવારે ક્રાઇમ બ્રાન્ચના પી. આઇ. વી. આર. ચાવડાના માર્ગદર્શન હેઠળ પી.એસ.આઇ. જે. એમ. પરમારે તસીયા ત્રણ રસ્તા પર નાકાબંધી કરી ભિલોડા, ગાંભોઇ તેમજ બડોલી તરફથી આવતી હોન્ડા સીટી કારને રોકવાનો પ્રયાસ કરતા કાર ચાલકે નાકાબંધી તોડી ગાડી ભગાવી મૂકતા કારનો ફિલ્મી ઢબે પીછો કરતા ખાંધોલ ગામના પટેલ વાસ સુધી ગાડી ભગાવી હતી અને અંધારાનો લાભ લઇ ચાલક વાહન મૂકી ભાગી છૂટયો હતો. ટીમે પીછો કરી કારમાં બેઠેલા રમેશભાઇ છગનલાલ ખટીક (રહે.પડાસી, કુંભલગઢ, રાજસ્થાન)ની અટકાયત કરી હતી અને કારમાંથી રૂા.૧,૦૫,૬૦૦ના દારૂ મળી કુલ રૂા.૩,૦૫,૬૦૦નો મુદ્દામાલ કબજે લીધો હતો.